**Muslimske grupperinger (forskellige tolkninger af islam)**

Den globaliserede verden giver nogle udfordringer, fordi mennesker fra forskellige kulturer med forskellige livssyn er nødt til at forholde sig til hinanden. Dette kan nogle gange resultere i reformer i religionerne (tilpasning, red.). Islam er ingen undtagelse. Reaktionen på moderniteten og senmoderniteten er vidt forskellige alt efter den politiske, historiske og geografiske kontekst.

Grundlæggende opereres med fire positioner (idealtyper) indenfor islam:

|  |  |  |  |  |
| --- | --- | --- | --- | --- |
|  | **Traditionalisme** | **Modernisme** | **Fundamentalisme/****islamisme** | **Sekularisme** |
| **Oprindelse** | Bygger videre på traditionen fra 800-tallet. | Opstod i forbindelse med reformbevægelser i 1800-tallet. | Bruges især efter 1980'erne om grupper der vil fjerne kulturelle tilføjelser til islam. Islamisme anvendes til at betegne muslimsk fundamentalisme. | Betegnelse, der anvendes om adskillelsen mellem religion (privat) og politik (samfund). |
| **Generelt** | Traditionalister reagerer ved at ignorere det nye og idylliserer tidligere tiders tilstand. De forsøger således at fastholde traditionen ved hjælp af en af retsskolernes fortolkninger. Den traditionalistiske holdning er mest udbredt i landsbymiljøer og har til formål at undgå forandring. | *Modernister* reagerer på moderniteten ved at insistere på, at Koranen bør kunne gøres gældende også i en moderne kontekst. Da modernister anser Koranen for at være en logisk livsvejledning, gælder det om at forstå Koranens budskab. Derfor er det ikke nok at leve efter retsskolernes fortolkning. For modernister er det det enkelte individ, der skal studere og fortolke Koranen - og således implementere islam som en holistisk livsvejledning. | *Fundamentalister* ligner *traditionalister*, for så vidt de ønsker at vende tilbage til tidligere tiders samfund. Men, hvor traditionalisten ignorerer den moderne verdens udfordringer, forsøger fundamentalismen at gøre op med det moderne gennem kritisk stillingtagen til det moderne samfund. Fundamentalismen ligner også *modernismen*, idet den ønsker at forene det at være muslim med det at leve i en moderne verden.Fundamentalisten er desuden udadvendt i forhold til at praktisere og udbrede islam. | *Sekularister* tilpasser og tilslutter sig vestlige værdier, og kan også betegnes 'kulturmuslimer'. I denne gruppering har islam kun ringe eller ingen betydning for den måde, man lever på. |
| **Betydning** | Bygge på traditionen. | Islam skal tilpasses den moderne verden. | Den moderne verden skal tilpasses islam. | Islam er sekundær ift. livsførelse. |
| **Sharia skal styre + (eks. på land, hvor retningen forekommer)** | Familien (lokalbaseret). | Den personlige tro og moral (Marokko, Tunesien, Egypten, Malaysia). | Samfundet (Iran, Saudi-Arabien delvist i Pakistan, Nord-Nigeria og Sudan). | Afvises (Tyrkiet). |
| **Holdning til vestlige værdier** | Skeptisk. | Accepteres. | Afvises. | Accepteres og praktiseres. |
| **Holdning til retsskolerne** | Tilslutter sig retsskolerne. | Skeptiske ift. retsskolerne, men de kan inspirere en personlig fortolkning. | Skeptisk ift. retsskolerne.Nytolkning ift. skriftlærte. | Ingen betydning. |
| **Eksempler fra muslimske grupperinger i Danmark** | Diyanetet (til dels) | Kritiske muslimer | Hizb ut-Tahrir | Demokratiske muslimer |
| **Grad af religiøst engagement (minimalisme/****maksimalisme)?** | Meget troende, indadvendt, lever efter lovskoletolkning på familie og individ-området.MAKSIMALISME(ift. familien - mindre maksimalistisk ift. det omgivende samfund) | Fra mindre til meget troende. Troen er privat, men kan hente inspiration fra sharia på nogle områder.BEGGE BEGREBER | Meget troende, udadvendt på alle felter, missionerende. Islam skal være fundamentet på ALLE områder.SUPERMAKSIMALISME | Ikke troende, eller lidt troende (privat)SUPERMINIMALISME |